text: ধেয়ে আসছে ঘূর্ণিঝড় 'বুলবুল', উদ্বিগ্ন রাজ্য প্রশাসন - Najarbandi । Online Bengali News Portal । Bengali News । বাংলা খবর । 24 X 7 Bangla News
  Home / india / ধেয়ে আসছে ঘূর্ণিঝড় 'বুলবুল', উদ্বিগ্ন রাজ্য প্রশাসন
  ধেয়ে আসছে ঘূর্ণিঝড় 'বুলবুল', উদ্বিগ্ন রাজ্য প্রশাসন
  NajarbandiBureau ১০:২৩:০০ PM 0
  নজরবন্দি ব্যুরো: রাজ্যবাসীর জন্য দুর্যোগের বার্তা ধেয়ে আসছে। বঙ্গোপসাগরে ঘনীভূত নিম্নচাপ ক্রমশই তীব্রতর হচ্ছে। হাওয়া অফিস জানিয়েছে, শুক্রবার থেকে বদলে যেতে পারে আবহাওয়া। নিম্নচাপ তীব্র গতির আকার নিয়ে ঘূর্ণিঝড়ের রুপ নিয়ে নিতে পারে। আবহাওয়াবিদরা এই ঘূর্ণিঝড়ের নাম দিয়েছে 'বুলবুল'। হাওয়া অফিস জানিয়েছে, শুক্রবারের মধ্যে এই ঘূর্ণিঝড় উপকূলে আছড়ে পড়তে চলেছে। ঘন্টায় গতিবেগ ১৫০ কিলোমিটার হতে পারে এই ঘূর্ণিঝড়ের এমনটাই আশঙ্কা করছে আবহাওয়া অফিস।
  হাওয়া অফিস সূত্রে জানা গিয়েছে, অন্ধ্র তামিলনাড়ু- উপকূলের পাশাপাশি পশ্চিমবঙ্গ- বাংলাদেশ উপকূলে আছড়ে পড়ার সম্ভাবনা রয়েছে ঘূর্ণিঝড় 'বুলবুলের'। হাওয়া অফিস জানিয়েছে, এই ঘূর্ণিঝড়ের প্রভাবে শনি এবং রবিবার দক্ষিণবঙ্গের উপকূলবর্তী এলাকায় ভারী থেকে অতি ভারী বৃষ্টির সম্ভাবনা রয়েছে। ইতিমধ্যেই রাজ্য প্রশাসনকে আগত এই ঘূর্ণিঝড় নিয়ে সতর্কতামূলক নোট পাঠিয়ে দিয়েছে আবহাওয়া অফিস। উপকূল অঞ্চলের জেলার মৎস্যজীবীদের সমুদ্রে নামতে নিষেধ করা হয়েছে।